Charakteristika učebného odboru asistent predaja, asistentka predaja

· štúdium je 3-ročné, ukončené záverečnou skúškou.  

Absolvent/absolventka tohto odboru: 

· je pripravený/-á na výkon odborných činností, pre ktoré je podmienkou stredné odborné vzdelanie v maloobchode a veľkoobchode, ako aj na samostatné podnikanie,
· dokáže v praxi aplikovať odborné vedomosti z tovaroznalectva, ekonomiky, obchodnej prevádzky, právnej náuky a psychológie trhu,
· dokáže preberať, skladovať, ošetrovať tovar, manipulovať s ním a pripraviť ho 
na predaj v maloobchode a veľkoobchode, 
· ovláda zásady techniky predaja v praxi, 
· dokáže poskytnúť poradenskú činnosť a nevyhnutné informácie zákazníkovi, 
· vie efektívne využívať informačné a komunikačné technológie pre svoj osobný rast 
a výkonnosť v práci, 
· vie predviesť funkcie tovaru, obsluhovať pokladňu a pokladničné systémy - vyhotoviť príjmový a výdavkový pokladničný doklad, vyúčtovať tržby, prijímať objednávky od zákazníkov na tovar, vybavovať dodávky tovaru pre zákazníkov zo skladu, zabezpečovať dopravu a dohodnúť termín dodávky, 
· vyhotoviť objednávku, dodací list, faktúru, vybavovať sťažnosti a reklamácie v súlade 
s platnou legislatívou, 
· ovláda základné právne normy ochrany majetku a ochrany spotrebiteľa, zásady HACCP, bezpečnosti a ochrany zdravia pri práci, 
· dokáže vystupovať kultivovane a taktne komunikovať so zákazníkmi. 
· dokáže sa aktívne zapojiť do spoločnosti a svoje vedomosti a zručnosti priebežne aktualizovať,
· je schopný prijímať zodpovednosť za vlastnú prácu a je plne spôsobilý riešiť samostatne pracovné úlohy 
· a pracovať v skupine.

Organizácia, miesto vyučovania 

Štúdium je organizované striedaním teoretického a praktického vyučovania – jeden týždeň teoretické vyučovanie, druhý týždeň praktické vyučovanie formou odborného výcviku. 
Teoretické aj praktické vyučovanie sa realizuje v areáli školy na Jabloňovej ulici 1352 
vo Zvolene a v zmluvných obchodných prevádzkach. 

Ukončovanie štúdia 

Trojročné štúdium je ukončené záverečnou skúškou. 
Dokladom o vykonaní záverečnej skúšky je výučný list, záverečné vysvedčenie, dodatok 
k vysvedčeniu o záverečnej skúške. 

Ďalšie štúdium 

[bookmark: _Hlk173252431]Úspešní absolventi/absolventky majú v našej škole možnosť pokračovať v nadstavbovom štúdiu a dosiahnuť úroveň vzdelania úplné stredné odborné vzdelanie

Viac informácií 

Viac informácií nájdete v časti Dokumenty – ŠkVP pre učebný odbor asistent predaja, asistentka predaja.

Na konkrétne otázky Vám radi odpovieme na adrese: skola@soshotel.sk
